| **Valdas Rakutis** |
| --- |
|  |
| 2023 m. |
| Gimė | 1969 m. birželio 17 d. (54 metai)Kaunas |
| Sutuoktinis (-ė) | Aistė Aldakauskaitė - Rakutienė |
| Vaikai | Živilė, Jonas, Paulius, Simona |
|  |
| Veikla | karo istorikas, skautas, politikas |
| Organizacijos | Klaipėdos universitetas |
| Pareigos | profesorius |
| Partija | TS-LKD |
|  |
| Išsilavinimas | humanitarinių mokslų daktaras |
| Alma mater | Vytauto Didžiojo universitetas |
|  |
| Žymūs apdovanojimai |
| Ordino „Už nuopelnus Lietuvai" Riterio kryžius |

**Valdas Rakutis** (g. 1969 m. birželio 17 d. Kaune) – Lietuvos karo istorikas, politikas. Lietuvos Respublikos Seimo narys (nuo 2020 m.), humanitarinių mokslų daktaras, profesorius (nuo 2012 m.).

Biografija
----------

2020 m.
1976–1987 m. mokėsi Kauno miesto 28-ojoje, vėliau 40-ojoje vidurinėje mokykloje. Nuo 1990 metų studijavo Vytauto Didžiojo universitete humanitariniame fakultete istoriją, dirbo Lietuvos technikos muziejuje, 1994–2003 m. (su pertraukomis) dirbo Vytauto Didžiojo Karo muziejuje. 1994 metais suteiktas bakalauro, 1996 m. magistro laipsnis. 2000 m. apgynė daktaro disertaciją „LDK kariuomenė ketverių metų Seimo laikotarpiu".

2000–2003 m. išrinktas Lietuvos karo istorijos draugijos pirmininku, 2002–2009 m. dirbo Lietuvos karo istorijos centro direktoriumi. 1996–2017 m. Lietuvos karo akademijos dėstytojas, vyresnysis instruktorius, docentas (nuo 2007 m.), 2012–2017 m. šios akademijos Karo istorijos centro vyriausiasis mokslo darbuotojas, 2009–2014 m. Generolo Jono Žemaičio Lietuvos karo akademijos prorektorius mokslui ir studijoms, 2009–2014 m. išrinktas LKA senato pirmininku. Nuo 2012 m. vyriausias mokslo darbuotojas Karo mokslų instituto karo istorijos centre. 2015–2020 m. Lietuvos kariuomenės vyr. patarėjas. 2016–2020 m. VšĮ „Kauno tvirtovės parkas" direktorius. 2017–2020 m. Klaipėdos universiteto profesorius. Nuo 2020 m. Seimo narys.

Visuomeninė veikla
------------------

1989 m. įstojo į Lietuvos skautų sąjungą, 1993–1994 m. skautams suvienyti komisijos narys, 1994–1995 m. Lietuvos skautų sąjungos tarybos pirmininkas, 1995–1996 m. Lietuvos skautijos vyriausiasis skautininkas. 2014 m. vienas iš Skautų paramos fondo steigėjų, nuo 2017 m. jūrų skautas. Vienas iš Lietuvos karo istorijos draugijos kūrėjų (2000 m.), valdybos narys (nuo 2000 m.) pirmasis pirmininkas (nuo 2000 m.). Nuo 2000 m. priklauso draugijai „Pilis", 2008–2018 m. asociacijos „Kauno tvirtovė" valdybos pirmininkas. Lietuvos karo akademijos Keliautojų klubo steigėjas ir narys (nuo 2011 m.), Europos tvirtovių ir įtvirtintų vietovių federacijos tarybos narys (nuo 2018 m.), vienas iš Jono Karolio Chodkevičiaus fondo steigėjų (2019 m.).

Mokslinė veikla
---------------

Tyrimų svarbiausios sritys: XVIII a. Lietuvos Didžiosios Kunigaikštystės kariuomenės istorija, karo meno istorija, karo architektūros istorija.

Bibliografija
-------------

* *Oficerowie Rzeczypospolitej Obojga Narodów*. T. II. Wojsko Wielkiego Księstwa Litewskiego. 1999 m. su Machynia M. Srzednicki C.)
* *Lietuvos Didžiosios kunigaikštystės kariuomenė Ketverių metų seimo laikotarpiu 1788–1792. (2001 m.)*
* *Lietuvos didžiojo kunigaikščio Algirdo mechanizuotasis batalionas* (2012 m. su J. Vaičenoniu)

Metodinės priemonės
* *Karo meno istorijos tyrimų metodika* (2006 m.)
* *The Standard Methodology of the Fortresses Documentation and Inventorisation Research*. Interreg III b, Project Baltic Fort Route, WP 1, (2006 m.)
* *Karo meno istorija (I–II d. 2010 m.)*

Apdovanojimai
-------------

* Ordino „Už nuopelnus Lietuvai" Riterio kryžius (2018 m.).

Šaltiniai
---------

1. ↑  [Valdas Rakutis ], lrs.lt
2. ↑  [Valdas Rakutis ], vrk.lt

Nuorodos
--------

1. 
2. 
3. 
4. 
5. 
6.